sukhrobnurali/uzbek-legal-corpus huggingface dataset:
GAZ SARFINI HISOBGA OLISh ASBOBLARI (GAZ SARFI HISOBLAGIChLARI) MAVJUD BOʻLMAGANDA OʻZBEKISTON RESPUBLIKASI AHOLISIGA SOTILADIGAN TABIIY GAZ SARFI NORMALARI TOʻGʻRISIDA
(resolution, 1999-09-21)

Gaz sarfini hisobga olish asboblari (gaz hisoblagichlar) mavjud boʻlmaganda Oʻzbekiston Respublikasi aholisiga sotiladigan tabiiy gazni sarflash normalarini tartibga solish maqsadida Vazirlar Mahkamasi qaror qiladi: 1. Gaz hisoblagichlar mavjud boʻlmaganda aholiga kommunal-maishiy va yakka tartibdagi mehnat faoliyatini yuritish ehtiyojlari uchun sotiladigan tabiiy gaz sarfining bir oylik normalari ilovaga muvofiq tasdiqlansin hamda ular tariflar darajasining navbatdagi oʻzgarishi bilan bir vaqtda joriy qilinsin. 2. Qoraqalpogʻiston Respublikasi Vazirlar Kengashiga, viloyatlar va Toshkent shahar hokimliklariga ob-havo sharoitlarini hisobga olgan holda aholi uchun isitish mavsumining boshlanish va tugash muddatlarini belgilashga ruxsat etilsin. 3. Oʻzbekiston SSR Ministrlar Sovetining 1973-yil 5-iyuldagi 803-r-son farmoyishi hamda Oʻzbekiston SSR Ministrlar Sovetining 1983-yil 19-apreldagi 240-son qarori oʻz kuchini yoʻqotgan deb hisoblansin. Gaz asboblarining turlari va gazni sarflash maqsadi Oʻlchov birligi Bir oyda sarflanadigan gaz normasi (kub m. hisobida) ‎‎1 2‎ 3‎ 1.‎ Issiq suv taʼminoti markazlashtiriladigan gaz plitasi 1 kishi‎‎ 9,0‎ 2.‎ Issiq suv taʼminoti gazlashtirilmagan uylardagi taom pishiriladigan gaz plitasi 1 kishi‎‎‎‎ 12,5‎ 3.‎ Issiq suv taʼminoti markazlashtirilmagan yoki vaqti-vaqti bilan issiq suv bilan taʼminlab turiladigan uylarni issiq suv bilan taʼminlaydigan gaz bilan suv isitgich 1 kishi‎‎ 9,0‎ 4.‎ Gaz bilan isitish pribori turidan qatʼi nazar, isitish mavsumining besh oyidan kelib chiqqan holda, yakka tartibda isitiladigan uylar va kvartiralarda gazdan kalendar yil mobaynida bir meʼyorda foydalanish: ‎ ‎ a)‎ Qoraqalpogʻiston Respublikasida va Xorazm viloyatida isitiladigan 1 kv. m. maydon uchun 6,0‎ b)‎ Toshkent shahrida va boshqa viloyatlarda —”—‎ 5,5‎ 5.‎ Dagʻal xashaklarni va ildizmevalarni bugʻlash, shuningdek, suvni ichish va sanitariya maqsadlari uchun isitishni hisobga olgan holda chorva mollariga ozuqalar tayyorlash 1 bosh hisobiga:‎yilqi‎qoramol, shu jumladan,‎sigirlar‎choʻchqalar‎qoʻylar (echkilar) ‎‎‎5,6‎‎23,7‎12,5‎2,2‎ 6.‎ Issiqxonalarni va gulxonalarni alohida suv isitish qurilmalari va bugʻqozonlar yordamida isitish ‎ Gaz goryelkasi qurilmasining sutkalik ish rejimidagi eng yuqori quvvati 7.‎ Yakka tartibdagi mehnat faoliyatida foydalaniladigan tandirlar, taom tayyorlanadigan qozonlar ‎ Gaz goryelkasi qurilmasining eng yuqori quvvati va shartnomada belgilangan ish rejimi boʻyicha ‎ ‎ ‎ ‎
ROSSIYA FEDERATSIYASIDAGI OʻZBEKISTON RESPUBLIKASI ELCHIXONASI XODIMLARINING MEHNATIGA HAQ TOʻLASH SHARTLARI TOʻGʻRISIDA
(resolution, 1993-05-20)

Vazirlar Mahkamasi qaror qiladi: Oʻzbekiston Respublikasi Tashqi ishlar vazirligi va Mehnat vazirligining 1993-yil 1-apreldan boshlab Oʻzbekiston Respublikasining Rossiya Federatsiyasidagi Elchixonasi xodimlarining 1993-yil 1-yanvardagi holatiga koʻra lavozim maoshlarini belgilangan ish haqi miqdoridan 1,5 baravar oshirish toʻgʻrisidagi Oʻzbekiston Respublikasi Moliya vazirligi bilan kelishilgan taklifi qabul qilinsin. Bundan buyon Elchixona xodimlarining ish haqi Rossiya Federatsiyasi hududida belgilanadigan eng kam ish haqi miqdorining oʻzgarishiga qarab foiz nisbatida oʻzgartiriladi.
IJODKOR YoShLARNING “ISTEʼDOD” RESPUBLIKA JAMGʻARMASI FAOLIYATINI TAShKIL ETISh ChORA-TADBIRLARI TOʻGʻRISIDA
(resolution, 1996-09-27)

Oʻzbekiston Respublikasi Prezidentining “Ijodkor yoshlarning “Isteʼdod” respublika jamgʻarmasini tuzish haqida” 1993-yil 4-maydagi Farmonini bajarish yuzasidan Vazirlar Mahkamasi qaror qiladi: 1. Belgilab qoʻyilsinki, ijodkor yoshlarning “Isteʼdod” respublika jamgʻarmasining yuqori organi taʼsis konferensiyasi hisoblanadi, u Ustavni tasdiqlaydi, jamgʻarmaning boshqaruvini hamda taftish komissiyasini saylaydi, uning tuzilmasini va yagona tarif setkasiga muvofiq xodimlarning mehnatiga haq toʻlash shartlarini belgilaydi. Boshqaruv apparatini saqlash bilan bogʻliq xarajatlar “Isteʼdod” jamgʻarmasi mablagʻlari hisobidan amalga oshiriladi. Boshqaruv apparatining ilova qilinayotgan tuzilmasiga rozilik bildirilsin. “Isteʼdod” jamgʻarmasiga, ehtiyoj boʻlgan taqdirda, Qoraqalpogʻiston Respublikasida va viloyatlarda respublika jamgʻarmasi mablagʻlari hisobiga oʻz boʻlinmalarini ochishga ruxsat etilsin. 2. Vazirlar Mahkamasining ijtimoiy masalalar, fan va madaniyat majmui (oʻrtoq M. Qoraboyev) 15 kun muddatda ijodkor yoshlarning “Isteʼdod” respublika jamgʻarmasining taʼsis konferensiyasini oʻtkazsin. 3. Oʻzbekiston Respublikasi Adliya vazirligi ijodkor yoshlarning “Isteʼdod” respublika jamgʻarmasi Ustavini belgilangan tartibda roʻyxatga olsin. 4. Toshkent shahar hokimligi bir oy muddatda ijodkor yoshlarning “Isteʼdod” respublika jamgʻarmasi apparatini joylashtirish uchun xizmat xonalari ajratsin. Qoraqalpogʻiston Respublikasi Vazirlar Kengashi, viloyatlar hokimliklari, viloyatlar boʻlinmalari ochilishiga qarab, jamgʻarma hududiy boʻlinmalarining normal faoliyatini taʼminlash uchun zarur sharoitlar yaratsinlar. 5. “Oʻzshartnomasavdo” davlat uyushmasi hamda respublikaning boshqa ixtisoslashtirilgan savdo-taʼminot tashkilotlari respublika jamgʻarmasining buyurtmanomalari boʻyicha 1993-yilning I choragida inventar, mebel hamda texnika vositalari ajratishni nazarda tutsinlar. 6. “Toshshahartranskorxona” davlat uyushmasi respublika jamgʻarma boshqaruvini shartnoma asosida xizmat avtotransport bilan, Oʻzbekiston Respublikasi Aloqa vazirligi esa shahar telefon aloqasi bilan taʼminlasin. 7. Oʻzbekiston Respublikasi vazirliklari, davlat qoʻmitalari, konsernlar, korxonalar, xoʻjaliklar va tashkilotlar ijodkor yoshlarning “Isteʼdod” respublika jamgʻarmasi faoliyatiga moliyaviy va amaliy yordam koʻrsatsinlar. 8. Respublika aksionerlik-tijorat sanoat-qurilish banki va Oʻzbekiston Respublikasi Tashqi iqtisodiy faoliyat milliy banki respublika va xorijiy davlatlarning fuqarolari korxonalari, muassasalari va tashkilotlari homiylik badallarini oʻtkazishlari uchun maxsus soʻmli va valyuta hisoblarini ochsinlar. 9. Oʻzbekiston Davlat teleradioeshittirish kompaniyasi, gazeta va jurnallar tahririyatlari Oʻzbekiston Respublikasi yosh fuqarolari shaxsiyatini shakllantirishda maʼnaviy qadriyatlarning muhim rolini keng yoritsinlar. 10. Ushbu qarorning bajarilishini nazorat qilish Bosh vazirning oʻrinbosari oʻrtoq M.Q. Qoraboyev zimmasiga yuklatilsin.
OʻZBEKISTON RESPUBLIKASI PREZIDENTI HUZURIDAGI VAZIRLAR MAHKAMASINING “ADABIYOT, SANʼAT VA MEʼMORChILIK SOHASIDAGI OʻZBEKISTON RESPUBLIKASI DAVLAT MUKOFOTLARI TOʻGʻRISIDA” 1991-YIL 6 FEVRALDAGI 33-SON QARORIGA VA UShBU QAROR BILAN TASDIQLANGAN NIZOMLARGA HAMDA DAVLAT MUKOFOTLARI QOʻMITASI TARKIBIGA OʻZGARTIRIShLAR KIRITISh HAQIDA
(resolution, 1996-02-13)

Ijodkor ziyolilarning eng yaxshi asarlari uchun beriladigan Oʻzbekiston Respublikasi Davlat mukofotlarining mablagʻlarini Vazirlar Mahkamasining 1992-yil 26-dekabrdagi 590-son qarori bilan joriy qilingan haq toʻlashning yagona tarif setkasiga muvofiqlashtirish va yuksak badiiy-estetik mezonlar ustuvorligini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidenti huzuridagi Vazirlar Mahkamasining “Adabiyot, sanʼat va meʼmorchilik sohasidagi Oʻzbekiston Respublikasi Davlat mukofotlari toʻgʻrisida” 1991-yil 6-fevraldagi 36-son qarorining 2-bandiga, shu qaror bilan tasdiqlangan Navoiy nomidagi Davlat mukofotlari toʻgʻrisidagi Nizomning 2-bandiga va Qodiriy nomidagi Davlat mukofotlari toʻgʻrisidagi Nizomning 2-bandiga quyidagi oʻzgartirishlar kiritilib: 1994-yildan boshlab uch yilda bir marta beriladigan Navoiy nomidagi Oʻzbekiston Respublikasi Davlat mukofotlarining har biri 40 ta eng kam ish haqi miqdorida; 1994-yildan boshlab uch yilda bir marta beriladigan Qodiriy nomidagi Oʻzbekiston Respublikasi Davlat mukofotlarining har biri 30 ta eng kam ish haqi miqdorida belgilansin. 2. Vazirlar Mahkamasining 1991-yil 6-fevraldagi 33-son qarorining Hamza nomidagi Oʻzbekiston Respublikasi Davlat mukofotlariga oid qismi oʻz kuchini yoʻqotgan deb hisoblansin. 3. 1990-yil va undan oldingi yillarda adabiyot, sanʼat va meʼmorchilik namoyandalariga berilgan Hamza nomidagi mukofotlarning “Oʻzbekiston Respublikasi Davlat mukofotlari” degan maqomi saqlab qolinsin. 1993-yilgi Hamza nomidagi Davlat mukofotlariga taqdim qilingan asarlar Adabiyot, sanʼat va meʼmorchilik sohasidagi Davlat mukofotlari qoʻmitasida muhokamadan oʻtkazilib, munosib topilganlari Navoiy nomidagi va Qodiriy nomidagi Davlat mukofotlarining navbatdagi ijodiy tanlovlarida koʻrib chiqilsin. 4. B.A. Nazarov, E. Samandrov, R.R. Rahmonov, L.O. Fayziyev, Tohir Malik (Hobilov), B.F. Giyenko oʻrtoqlar Adabiyot, sanʼat va meʼmorchilik sohasidagi Oʻzbekiston Respublikasi Davlat mukofotlari Qoʻmitasi aʼzoligidan ozod etilsin. 5. Oʻzbekiston Respublikasi Vazirlar Mahkamasi huzuridagi Adabiyot, sanʼat va meʼmorchilik sohasidagi Oʻzbekiston Respublikasi Davlat mukofotlari Qoʻmitasi aʼzoligiga quyidagi oʻrtoqlar kiritilsin: Qoraboyev Muhammadjon Qoraboyevich — Oʻzbekiston Respublikasi Bosh vazirining oʻrinbosari; Hayitboyev Erkin Qahhorovich — Oʻzbekiston Respublikasi madaniyat ishlari vaziri; Toʻxtamishev Ismoil — Oʻzbekiston Respublikasi Prezidenti devonining konsultanti; Jamol Kamol — Oʻzbekiston Yozuvchilar uyushmasining birinchi kotibi; Joʻrayev Xayrulla Ravshanovich — Oʻzbekiston Respublikasi Davlat kinokompaniyasining raisi; Jabborov Jumaniyoz — shoir, “Oʻzbekistonda xizmat koʻrsatgan sanʼat arbobi”, Davlat mukofotlari qoʻmitasining masʼul kotibi.
IJODKOR YoShLARNING UY-JOY ShAROITLARINI YaXShILASh TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Oʻzbekistonning ijodkor yoshlarini davlat yoʻli bilan qoʻllab-quvvatlash choralari toʻgʻrisida” 1992-yil 28-avgustdagi Farmonini bajarish yuzasidan, Oʻzbekiston Respublikasi ijodkor yoshlarining eng muhtoj qismining uy-joy sharoitlarini yaxshilash maqsadida Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 1993-yilda Nukus shahrida va barcha viloyatlarning markazlarida 30 xonadonli, Toshkent shahrida esa 60 xonadonli uy-joy binolarini qurib bitkazsinlar, ulardagi hamma xonadonlar faqat ijodkor yoshlarning uy-joy sharoitlarini yaxshilash uchun moʻljallangan. 2. “Oʻzistiqbolstat” davlat qoʻmitasi hamda Oʻzbekiston Respublikasi Moliya vazirligi Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda materiallar va asbob-uskunalar qiymati oshib borishini hisobga olgan holda shu maqsadlar uchun oʻz vaqtida zarur mablagʻlar ajratilishini taʼminlasinlar. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari qurilishning borishi va bajarilayotgan qurilish-montaj ishlarining hajmlari haqida Vazirlar Mahkamasiga har oyda maʼlumot berib tursinlar. 4. Ijodkor yoshlar uylarida uy-joy ajratish Tartibi ilovaga muvofiq tasdiqlansin. 5. Mazkur qarorning bajarilishini nazorat qilish Vazirlar Mahkamasining ijtimoiy masalalar, fan va madaniyat boʻlimi hamda hududiy-tashkiliy boʻlimi zimmasiga yuklatilsin. 1. Mazkur Tartib Oʻzbekiston Respublikasi Prezidentining “Oʻzbekistonning ijodkor yoshlarini davlat yoʻli bilan qoʻllab-quvvatlash choralari toʻgʻrisida” 1992-yil 28-avgustdagi Farmoniga muvofiq Oʻzbekistonning ijodkor yoshlari uchun Toshkent, Nukus shaharlarida va barcha viloyat markazlarida qurilayotgan uy-joylarga taalluqlidir. 2. Ijodkor yoshlar mehnat qiladigan tashkilotlar va muassasalar oʻrtasida uy-joylarni taqsimlash tegishli hokimliklar tomonidan Oʻzbekiston Yoshlar Ittifoqi hududiy qoʻmitalari bilan birgalikda, ijodiy uyushmalar, ilmiy va muhandislik tashkilotlari, oliy oʻquv yurtlari va boshqa muassasalarning iltimoslari boʻyicha amalga oshiriladi. 3. Uy-joy quyidagi ijodkor yoshlarga (30 yoshdan katta boʻlmagan) beriladi: uy-joy sharoitini yaxshilashga ehtiyoji borlarga; aholi yashaydigan boshqa joylardan oʻtish yoʻli bilan ishga taklif etilgan yoki qabul qilinganlarga (agar bu boshqa joyga koʻchish bilan bogʻliq boʻlsa). 4. Ijodkor yoshlarga uy-joy ajratish, birinchi navbatda ularning yaratgan asarlarini, ilmiy ishlanmalarga qoʻshgan aniq hissasini va ahamiyatini hisobga olgan holda maʼmuriyat va mehnat jamoasining qoʻshma qarori asosida amalga oshiriladi.
“OʻZBEKISTONDA XIZMAT KOʻRSATGAN ChORVADOR” FAXRIY UNVONINI TAʼSIS ETISh TOʻGʻRISIDA
(law, 1996-06-06)

Oʻzbekiston Respublikasi Oliy Kengashi qaror qiladi: 1. “Oʻzbekistonda xizmat koʻrsatgan chorvador” faxriy unvoni taʼsis etilsin. 2. “Oʻzbekistonda xizmat koʻrsatgan chorvador” faxriy unvoni toʻgʻrisidagi nizom tasdiqlansin. 3. “Oʻzbekistonda xizmat koʻrsatgan chorvador” faxriy unvoni taʼsis etilishi munosabati bilan Oʻzbekiston Respublikasi davlat mukofotlari toʻgʻrisidagi nizom”ga (Oʻzbekiston Respublikasi Oliy Sovetining Vedomostlari, 1983-yil, № 16, 246-modda) quyidagi qoʻshimchalar kiritilsin: 10-moddaning “b” bandi “Oʻzbekiston Respublikasida xizmat koʻrsatgan paxtakor” degan soʻzlardan keyin “Oʻzbekiston Respublikasida xizmat koʻrsatgan chorvador” degan soʻzlar bilan toʻldirilsin; 12-modda “Oʻzbekiston Respublikasida xizmat koʻrsatgan paxtakor” boʻlimidan keyin quyidagi mazmundagi qism bilan toʻldirilsin: “Oʻzbekistonda xizmat koʻrsatgan chorvador” faxriy unvoni respublika chorvachiligi, parrandachiligi va asalarichiligini rivojlantirishga katta hissa qoʻshgan davlat, jamoa, fermer, ijarachi va shaxsiy xoʻjaliklarning, shuningdek oʻquv yurtlari, ilmiy-tadqiqot, zooveterinariya muassasalarining va loyiha tashkilotlarining yuqori malakali xodimlariga beriladi”. 1. “Oʻzbekistonda xizmat koʻrsatgan chorvador” faxriy unvoni respublika chorvachiligi, parrandachiligi va asalarichiligini rivojlantirishga katta hissa qoʻshgan davlat, jamoa, fermer, ijarachi va shaxsiy xoʻjaliklarning, shuningdek oʻquv yurtlari, ilmiy-tadqiqot, zooveterinariya muassasalarining va loyiha tashkilotlarining yuqori malakali xodimlariga beriladi”. 2. “Oʻzbekistonda xizmat koʻrsatgan chorvador” faxriy unvoni Oʻzbekiston Respublikasi Vazirlar Mahkamasi, Oʻzbekiston Respublikasi Qishloq xoʻjalik vazirligi, Qoraqalpogʻiston Respublikasi Oliy Kengashi, Qoraqalpogʻiston Respublikasi Vazirlar Kengashi hamda viloyatlar va Toshkent shahar hokimlarining taqdimnomasiga muvofiq Oʻzbekiston Respublikasining Prezidenti tomonidan beriladi. 3. “Oʻzbekistonda xizmat koʻrsatgan chorvador” faxriy unvoni berish toʻgʻrisidagi iltimoslar, odatda, mukofotga taqdim etilayotgan shaxs ishlab turgan jamoa muʼmuriyati hamda kasaba uyushmalari tashkiloti tomonidan yuqori turuvchi organ yoki tashkilot oldiga qoʻyiladi. Iltimoslar, shuningdek, shahar va tuman hokimliklari tomonidan ham qoʻyilishi mumkin. 4. “Oʻzbekistonda xizmat koʻrsatgan chorvador” faxriy unvoniga sazovor boʻlgan kishilarga belgilangan namunadagi guvohnoma va koʻkrakka taqiladigan nishon topshiriladi. 5. “Oʻzbekistonda xizmat koʻrsatgan chorvador” Nishoni koʻkrakning oʻng tomoniga taqiladi. 6. “Oʻzbekistonda xizmat koʻrsatgan chorvador” guvohnomasi va koʻkrak nishoni Oʻzbekiston Respublikasi Prezidenti nomidan tantanali va keng oshkoralik vaziyatida topshiriladi. 7. “Oʻzbekistonda xizmat koʻrsatgan chorvador” faxriy unvonidan faqat Oʻzbekiston Respublikasi Prezidenti mahrum etishi mumkin.
“KORXONALAR, BIRLAShMALAR VA TAShKILOTLARDAN OLINADIGAN SOLIQLAR TOʻGʻRISIDA”GI OʻZBEKISTON RESPUBLIKASINING QONUNIGA OʻZGARTIShLAR VA QOʻShIMChALAR KIRITISh HAQIDA
(law, 1998-01-01)

24-1. Soliq toʻlovchilar
Ushbu Qonunning 1-moddasida sanab oʻtilgan, mulkchilikning barcha shakliga mansub korxonalar, birlashmalar va tashkilotlar, shu jumladan jamoa va davlat xoʻjaliklari, dehqon xoʻjaliklari va qishloq xoʻjaligiga oid boshqa korxonalar soliq toʻlovchilar hisoblanadilar.

24-2. Soliq solish obyekti
Mahsulotlarni, boshqa doimiy boyliklarni chet el valyutasida sotishdan, (chet el valyutasida ishlar bajarishdan, xizmatlar koʻrsatishdan) tushgan hamda sotuvdan boʻlak chet el valyutasidagi operatsiyalar natijalarida olingan tushum soliq solish obyekti hisoblanadi.

24-3. Soliq stavkalari, soliq toʻlash va uni hisobga oʻtkazish tartibi
Soliq stavkalarini, soliq imtiyozlari, soliqlarni hisoblab chiqarish, toʻlash hamda Respublika valyuta fondiga, Qoraqalpogʻiston Respublikasi, viloyatlar va Toshkent shahar valyuta fondlari hisobiga oʻtkazish tartibini Oʻzbekiston Respublikasi Vazirlar Mahkamasi belgilaydi.

24-4. Soliq imtiyozlari
Chet el valyutasidagi tushum, xususan: xayriya maqsadlarida iona yoʻsinida tushgan chet el valyutasidagi mablagʻlardan, bu mablagʻlar moʻljallangan maqsadlarga ishlatilgan taqdirda; korxonalar, birlashmalar va tashkilotlarning aksiyalari brokerlik oʻrinlari, qimmatli qogʻozlari haqini toʻlashdan ustav kapitaliga tushgan omonatdan; valyuta bozorida sotib olingan chet el valyutasi mablagʻlaridan soliq olinmaydi”. 8. 35-modda: “g)” bandchasi quyidagi tahrirda bayon etilsin: “g) “Sogʻlom avlod uchun” xalqaro xayriya jamgʻarmasi, Qizil Yarim oy jamiyati va ular taʼsis etgan korxonalar va tashkilotlar mol-mulkiga, ushbu mablagʻlar jamgʻarma va jamiyatning ustav vazifalarini bajarishga ishlatilishi sharti bilan; diniy birlashmalar va tashkilotlar mol-mulkiga;” 9. 39-modda quyidagi mazmundagi 4-band bilan toʻldirilsin: “4. Mahsulotlarni chet el valyutasida sotishdan (chet el valyutasida ishlar bajarishdan, xizmatlar koʻrsatishdan), sotuvdan boʻlak operatsiyalar natijasida, shuningdek oʻzga tadbirkorlik faoliyatidan kelgan tushum Oʻzbekiston Respublikasining, chet ellik sheriklari bilan hisob-kitob ishlarini olib boradigan, vakolatli banklaridagi schyotlarga oʻtkazilishi shart, basharti Oʻzbekiston Respublikasi Markaziy banki oʻzgacha yoʻl tutishga ruxsat bermagan boʻlsa.
“AHOLINI ISh BILAN TAʼMINLASh TOʻGʻRISIDA”GI OʻZBEKISTON RESPUBLIKASINING QONUNIGA OʻZGARTIShLAR VA QOʻShIMChALAR KIRITISh HAQIDA
(law, 2021-01-21)

“36-modda. Ishsizlik nafaqasi toʻlashni toʻxtatib turish va butunlay toʻxtatib qoʻyish
Quyidagi hollarda: ishsiz shaxs ishga joylashganda; ishsiz taklif qilingan maqbul ishni ikki marta rad etsa; ishsizlik nafaqasini oluvchi shaxs pensiya yoshiga yetgan taqdirda; ishsiz maqomiga ega boʻlgan shaxs ozodlikdan mahrum etish tarzida jazoga hukm etilgan boʻlsa; ishsiz shaxs davolash-mehnat profilaktoriysida davolash kursini oʻtayotgan boʻlsa; ishsiz shaxs qayta tayyorlash va kasb malakasini oshirishga yuborilgan boʻlsa; ishsiz shaxs ishsizlik nafaqasini olib turgan davrida ish bilan taʼminlash davlat xizmatini xabardor qilmay vaqtincha ishga joylashgan boʻlsa; ishsizlik nafaqasini aldov yoʻli bilan olishga urinsa ishsizlik nafaqasini toʻlash bekor qilinadi. Quyidagi hollarda: uzrsiz sabablarga koʻra koʻrsatilgan muddatda ish bilan taʼminlash davlat xizmatiga kelmasa; mehnat intizomini buzganlik uchun ishdan boʻshatilgan boʻlsa, ishsizlik nafaqasini toʻlash 3 oygacha muddatga toʻxtatib turiladi yoki uning miqdori kamaytiriladi”. 16. Quyidagi mazmundagi yangi 36-1-modda kiritilsin:

“36-1-modda. Homilador ayollarni ijtimoiy muhofaza qilish
Ishsiz homilador ayollar (basharti homiladorlik davri 28 haftadan oshmagan boʻlsa,) ish bilan taʼminlash davlat xizmati tomonidan umumiy asosda ish qidiruvchi shaxs sifatida roʻyxatga olinadilar. Ish bilan taʼminlash davlat xizmati 10 kun ichida ularni ish bilan taʼminlay olmasa, u holda oʻn birinchi kundan boshlab ularga ishsizlik maqomi beriladi. Ishsizlik maqomi birligidan qatʼi nazar, homilador ayollarga Oʻzbekiston Respublikasida belgilangan eng kam oylik ish haqi miqdorida 12 oy mobaynida 26 kalendar haftadan oshmagan muddatga ishsizlik nafaqasi toʻlanadi”. 17. 37, 38 va 40-moddalar quyidagi tahrirda bayon etilsin:

“37-modda. Moddiy yordam
Ishsizga va uning qaramogʻidagi oila aʼzolariga moddiy va oʻzga yordam koʻrsatilishi mumkin, ular ish bilan taʼminlashga koʻmaklashish jamgʻarmasidan va tegishli mahalliy budjetdan ajratiladi. Ish bilan taʼminlashga koʻmaklashish jamgʻarmasidan va mahalliy budjetlardan moddiy va oʻzga yordam koʻrsatish tartibi, hajmi va shartlari Oʻzbekiston Respublikasi Mehnat vazirligi hamda xalq deputatlari mahalliy Kengashlarining qarorlari bilan belgilanadi.

38. Aholini ish bilan taʼminlash toʻgʻrisidagi qonunlarning bajarilishini nazorat qiluvchi idoralar
Aholini ish bilan taʼminlash toʻgʻrisidagi qonunlarning bajarilishi ustidan davlat hokimiyati va boshqaruvi mahalliy organlari, Oʻzbekiston Respublikasi Mehnat vazirligi, prokuratura organlari va kasaba uyushmalari amalga oshiradi.

40. Mehnat qilishga maʼmuriy yoʻl bilan majbur qilganlik uchun javobgarlik
Ushbu Qonun 2-moddasining 1-bandi uchinchi qismida nazarda tutilgan harakatlarni sodir qilishda aybdor boʻlgan shaxslar bir oylik maoshi miqdorida sud tartibida solinadigan jarima tarzidagi maʼmuriy javobgarlikka tortiladilar”.
OʻZBEKISTON RESPUBLIKASI BILAN XALQARO MOLIYA INSTITUTLARI OʻRTASIDAGI XALQARO ZAYoM VA KAFOLATLI ShARTNOMALAR HAMDA BITIMLARNI TUZISh VA DENONSATSIYA QILISh TARTIBI TOʻGʻRISIDA
(law, 2019-02-07)

1
Oʻzbekiston Respublikasi toʻla huquqli aʼzo boʻlgan xalqaro moliya institutlari bilan zayom va kafolatli shartnomalar hamda bitimlarni imzolash va denonsatsiya qilish huquqi Oʻzbekiston Respublikasi Vazirlar Mahkamasining Raisiga va u vakolat bergan idoralarga tegishlidir.

2
Xalqaro moliya institutlari bilan Oʻzbekiston Respublikasi oʻrtasidagi zayom va kafolatli shartnomalar hamda bitimlar Oʻzbekiston Respublikasi Vazirlar Mahkamasi hamda u vakolat bergan organlar tomonidan tuzilgach, ratifikatsiya qilinmaydi va Oʻzbekiston Respublikasi uchun imzolangan paytdan boshlab kuchga kiradi.
“DAVLAT TASARRUFIDAN ChIQARISh VA XUSUSIYLAShTIRISh TOʻGʻRISIDA”GI OʻZBEKISTON RESPUBLIKASI QONUNIGA OʻZGARTIShLAR VA QOʻShIMChALAR KIRITISh HAQIDA
(law, 2024-05-16)

“10-modda. Davlat korxonasining ijaraga olingan mol-mulkini sotib olish
Ijarachi davlat mulki obyektlarini tasarruf etuvchining roziligi bilan oʻzi ijaraga olgan mol-mulkini (toʻliq yoki qisman) sotib olishi mumkin”. 12. 11-modda quyidagi tahrirda bayon etilsin:

“11-modda. Davlat korxonasini jamoa korxonasiga aylantirish
1. Davlat korxonasini jamoa korxonasiga aylantirish mehnat jamoasi aʼzolari tomonidan davlat mulkining (haqini bir yoʻla yoki boʻlib-boʻlib haq toʻlash orqali) sotib olishi yoki bu mulkining ularga tekin boʻlishi yoʻli bilan amalga oshiriladi. 2. Mol-mulk jamoa egalariga sotib olinishi chogʻida jamoa korxonasining ustavida har bir xodimning mol-mulkdagi hamda foydadagi ulushi belgilab qoʻyiladi, bunda ularning ish staji, maoshning miqdori va boshqa omillar eʼtiborga olinadi”. 13. 12-modda quyidagi tahrirda bayon etilsin:

“12-modda. Davlat korxonalarini xoʻjalik jamiyatlari va shirkatlariga aylantirish
1. Davlat korxonasini xoʻjalik jamiyat yoki shirkatiga aylantirish tartibi Oʻzbekiston Respublikasining qonunlari bilan belgilanadi. 2. Quyidagilar xoʻjalik jamiyatlari yoki shirkatlarining muassislari yoki aksiyalar (ulush pay) boʻlishlari mumkin: mehnat jamoasining aʼzolari, Oʻzbekiston Respublikasining boshqa fuqarolari, ajnabiy fuqarolar va fuqaroligi boʻlmagan shaxslar; Oʻzbekiston Respublikasi va boshqa davlatlarning yuridik shaxslari; davlat boshqaruvining respublika va mahalliy idoralari”. 14. 14-modda: uchinchi bandidagi “respublika (kommunal) mulki” degan soʻzlar “davlat yoki kommunal mulk” degan soʻzlar bilan almashtirilsin; “davlat mulki obyektlarini” degan soʻzlar “mulk obyektlarini” degan soʻzlar bilan almashtirilsin. 15. 16-modda: ikkinchi bandining toʻrtinchi qismi chiqarib tashlansin. 16. 19-modda: birinchi bandidagi “shu erdan pensiyaga ketgan mehnat faxriylariga” degan soʻzlar “mehnat faxriylariga, shu korxonadan pensiyaga chiqqan shaxslarga” degan soʻzlar bilan almashtirilsin; ikkinchi bandi quyidagi mazmunda boʻlgan ikkinchi qism bilan toʻldirilsin: “Davlat korxonasining mol-mulki shu korxona mehnat jamoasi tomonidan sotib olinayotganida korxona balansida turgan ijtimoiy infrastruktura hamda atrof-muhitni muhofaza qilish obyektlarining qiymati sotilayotgan obyekt narxiga qoʻshilmaydi”